Marit dik marai mi nga;
Dai gaw nye a Chyinghkai Nu,
Ya gaw Sumsing mungdan du;
Kanu nhtoi du jang grau,
Nye Nu hpe marit dingrau;
Mungkan ntsa naw nga ten,
Nye Nu ngai hpe tut majen;
Prat ram nna dinghku de,
Aten tup Nu kyu hpyi chye;
"Nu sha hkamja u ga nga,
Kashu Bau Di mayat ya;" da.
Ngai gawngli ai aten hta,
Anu ngai hpe grau tsaw ra;
Tsaw ra shingni madun ai,
Ya du shingran mu nngai.
"Shat katsi hkum sha Ma!
Shat katsi Nu sha na---" da.
"Langu si nau hkum sha yaw,
Kan na Ma grai bawngring maw;
Shangai yak na Nu tsang ai,
Shinggan e awn la yang mai; " da oi---.
Ngai Ma hkum hte ding-nyawm jang,
Dung na punghkum Nu hta bang;
Shangai ninghtoi gu shaloi,
Nu ngai hpe gaja mangoi;
Shangai machyi mala la,
Dang sharang zawn n rai sa;
Nu le----myiman chyang di nga,
Myiprwi hte she kyu hpyi ya;
"Nu sha matsan dum nngai,
Nu she shangai kau m'yu sai---"; da.
Oh! Hpawtni Kanu ninghtoi du,
Nu hpe nachying shingran mu;
Nu a tsaw myit hte bung ai,
Kaga kadai n nga sai;
Sumsing mungdan du ti pyi,
Ngai hpe yu nga Nu Wenyi;
Oh! Anu myit pyaw myit dik hkra,
Lam sh'gu shakut shaja na ------.
Shanglawt Tsing
12/5/2012
kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn wol_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn unk